ડોલરની સરખામણીએ સૌથી નીચા સ્તર પર રૂપિયો | Rupees Suffers 43p Knock To End At Life Time Low Of 69 05 Against Dollar - Economy Finance | I Am Gujarat
Gujarati News Economy & Finance ડોલરની સરખામણીએ સૌથી નીચા સ્તર પર રૂપિયો
ડોલરની સરખામણીએ સૌથી નીચા સ્તર પર રૂપિયો
Published: Jul 19, 2018 23:54 pm IST
મુંબઈ: ડોલરની સરખામણીએ રૂપિયો સતત નબળો પડી રહ્યો છે. અમેરિકન ડોલરની સરખામણીએ રૂપિયો ગુરુવારે 43 પૈસા તૂટીને 69.05 પર બંધ થયો, જે અત્યાર સુધીનું સૌથી નીચું સ્તર છે. ફેડરલ રિઝર્વના ચેરમેનની અમેરિકન અર્થવ્યવસ્થા પર ઉત્સાહજનક ટિપ્પણીથી ડોલર એક વર્ષના ઉચ્ચ સ્તર પર પહોંચવાની સાથે રૂપિયામાં ઘટાડો આવ્યો. કોઈ એક દિવસમાં 29 મે બાદઆ સૌથી મોટો ઘટાડો છે.
આંતર બેંક વિદેશી મુદ્રા બજારમાં રૂપિયા શરૂઆતના વેપારમાં બેંકો અને આયાતકારોની અમેરિકન કરન્સીની ભારે માગ વચ્ચે ઘટાડાની સાથે 68.72 પર પહોંચી ગયો. બાદમાં તે 69.07 સુધી ચાલી ગયો. અંતમાં તે 43 પૈસા કે 0.63 ટકા તૂટી 69.05 પર બંધ થયો.
વેપારીઓ મુજબ, અમેરિકન ફેડરલ રિઝર્વ બેંકના ચેરમેનના સ્ટેટમેન્ટ અને સ્થાનિક સ્તર પર સંસદમાં રજૂ થયેલા અવિશ્વાસ પ્રસ્તાવ જેવા કારણોથી રૂપિયામાં ઘટાડો આવ્યો. ફેડરલ રિઝર્વના ચેરમેન જેરોમ પાવેલે અમેરિકન સંસદ સામે આપેલા નિવેદનમાં અમેરિકન અર્થવ્યવસ્થાની મજબૂતીની વાત કહી. તેનાથી વ્યાજ દરમાં વૃદ્ધિની શક્યતા ઊભી થઈ છે. જોકે, તેમણે તેમાં ધીરે-ધીરે વૃદ્ધિનો સંકેત આપ્યો છે.